TARENTULA. 233 



oculis seriei mediae sive 2* spatiis diametrum illorum aequantibus 

 sunt separati. Oculi seriei mediae, qui oculis duobus posticis circa 

 dimidio majores sunt, spatio eorum diametro plus dimidio minore 

 sunt sejuncti ; ab oculis posticis spatiis hanc diametrum circiter 

 aequantibus remoti sunt. Oculi duo postici oculis mediis anticis 

 circiter duplo majores sunt. Trapezium oculorum posteriorum 

 paullo longius est quam latius antice et vix vel non dupla oculi 

 postici diametro latior postice quam antice. 



Mandibulce femoribus anticis parum angustiores sunt, patellis 

 anticis non parum longiores, paullo plus duplo longiores quam 

 latiores, ad longitudinem sat fortiter convexae. Sulcus unguicularis 

 antice 3, postice 3 dentibus est armatus. Pedes breves (4 1 paris 

 crphalothorace circa 3plo longiores) satisque robusti, minus dense 

 pilosi. Aculei pedum praesertim anteriorum breves et graciles sunt ; 

 patellae omnes utrinque aculeum ostendunt ; praeter aculeos apicales 

 tibiae anteriores 2 . 2. aculeos subter et 1.1. antice et postice 

 habent, metatarsi anteriores 2 . 2. subter, 1 antice et postice. 

 Abdomen forma ordinaria est; vulva ex fovea sat parva parum 

 profunda pallida constat, quae breviter et inverse ovata vel trian- 

 gulo-ovata est, postice truncata ; costis duabus longitudinalibus 

 humilibus pallidis plus minus distinctis includitur, quae postice, 

 extra, in suum quaeque tuberculum exeunt : haee tubercula intus et 

 extra maculam parvam nigram ostendunt, quae maculae binae ita 

 quasi dente obliquo pallido separatae videntur. Septo humili 

 angusto pallido postice in formam JL dilatato persecta et postice 

 clausa est fovea vulvae. Mamillce superiores et inferiores fere eadem 

 longitudine sunt. 



Color. — Cephalothorax in fundo nigro-fuscus, fasciis tribus longi- 

 tudinalibus clarioribus, testaceo- vel ferrugineo-fuscis, notatus, 

 quarum media angustissima est (metatarsis anticis non vel parum 

 latior), in aream oculorum posticorum plerumque nigricantem 

 producta, laterales duae paullo supramarginales et latiores, in 

 marginibus plus minus inaequales, antice modo ad partem cepha- 

 licam pertinentes. Pube pallide fusca ad maximam partem vestitus 

 videtur cephalothorax. Sulcus ordinarius centralis brevis niger 

 est. Sternum sordide fusco-testaceum, nigro-pilosum. Mandibulce 

 rufescenti- vel ferrugineo-fuscae, subtestaceo- et nigro-pilosae. 

 Maxilla et labium fusco-testacea, hoc basi obscurius. Palpi et pedes 

 testaceo-fusci vel fusco-testacei, unicolores, nigro-pilosi et pube- 

 scentes, aculeis nigris ; subter magis versus basin pallido-pilosi 

 quoque sunt pedes. Abdomen in fundo superius sordide fuscum, 

 interdum, praesertim utrinque in dorso, nigricans, fascia abbreviata 

 longitudinali sublanceolata testaceo-fusca nigro-marginata circiter 

 ad medium dorsi pertinente antice notatum, pone earn vero maculis 

 parvis ejusdem coloris (plerumque parum distinctis) variatum ; pube 

 subfusca vestitum est et posterius in dorso ordinibus duobus longi- 

 tudinalibus paene parallelis sat longo inter se remotis macularum 

 parvarum albarum e pube formatarum ornatum. Latera abdominis 

 in fundo colore obscuriore et pallidiore fusco plus minus variata 

 sunt, venter cinerascenti-testaceus, pube pallidiore vestitus. 

 Mamillce subfuscae. 



